CELEX: 62013TN0343
Language: fi
Date: 2013-06-28 00:00:00
Title: Asia T-343/13: Kanne 28.6.2013 — CN v. parlamentti

24.8.2013   
            
            
               FI
            
            
               Euroopan unionin virallinen lehti
            
            
               C 245/14
            
         Kanne 28.6.2013 — CN v. parlamentti
   (Asia T-343/13)
   2013/C 245/17
   Oikeudenkäyntikieli: italia
   
      Asianosaiset
   
   
      Kantaja: CN (Brumath, Ranska) (edustaja: asianajaja M. Velardo)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               velvoittamaan Euroopan unionin ja Euroopan parlamentin korvaamaan kantajalle 1 000 euroa aiheutuneesta aineellisesta vahingosta ja lisäksi korkoa kyseiselle summalle 6,75 prosentin korkokannalla laskettuna
            
         
               —
            
            
               velvoittamaan Euroopan unionin ja Euroopan parlamentin korvaamaan kantajalle 40 000 euroa aiheutuneesta henkisestä kärsimyksestä ja lisäksi korkoa kyseiselle summalle 6,75 prosentin korkokannalla laskettuna
            
         
               —
            
            
               velvoittamaan Euroopan unionin ja Euroopan parlamentin korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt käsiteltävällä kanteella CN, joka on entinen neuvoston virkamies, vaatii korvausta siitä aineellisesta vahingosta ja henkisestä kärsimyksestä, jonka hän katsoo aiheutuneen sen vuoksi, että Euroopan parlamentin internetsivustolla, johon myös ulkopuolisilla on pääsy, on julkaistu ote kantajan tekemästä vetoomuksesta, jossa oli lukuisia henkilötietoja, joihin sisältyi myös hänen terveydentilaansa koskevia tietoja sekä tieto siitä, että perheeseen kuuluu invalidi.
   Kyseiset tiedot on ilmaistu kantajan mukaan laajassa muodossa, kun otetaan huomioon se, että syöttämällä kantajan nimi Google-hakukoneeseen oli mahdollista saada esiin parlamentin julkaisema ote vetoomuksesta.
   Kantajan pyynnöistä huolimatta parlamentti ei ole poistanut henkilötietoja julkaisusta ja se on poistanut ne vasta myöhemmin lakimiehen puututtua asiaan.
   Euroopan parlamentin menettelyn lainvastaisuus johtuu kantajan mukaan seuraavista seikoista:
   
               1)
            
            
               ihmisoikeuksien ja perusvapauksien suojaamiseksi tehdyn yleissopimuksen 8 artiklan rikkominen;
            
         
               2)
            
            
               perusoikeuskirjan 8 artiklan rikkominen;
            
         
               3)
            
            
               vammaisten henkilöiden oikeuksia koskevan yleissopimuksen, joka on tehty 13.12.2006 ja jonka Euroopan unioni on ratifioinut 23.12.2010, 22 artiklan rikkominen;
            
         
               4)
            
            
               yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18.12.2000 annetun Euroopan parlamentin ja neuvoston asetuksen (EY) N:o 45/2011 (EYVL L 8, 12.1.2011, s. 1) rikkominen.